EASIT: Formació en Accés Fàcil per a la Inclusió Social
Unitat 1, Accessibilitat als mitjans;
punt 4, Què és l'accessibilitat als mitjans?
vídeo sobre "Normes d'accessibilitat als mitjans".
Soc Anna Matamala, de la Universitat Autònoma de Barcelona.
En aquesta curta presentació parlaré
de les normes principals d'accessibilitat als mitjans.
Una norma és un document aprovat per un organisme de normalització
que es crea per consens.
Les normes defineixen els requisits dels productes i serveis
perquè siguin segurs, fiables i de bona qualitat.
Les normes no s'han de confondre
amb la legislació, ni amb recomanacions o orientacions.
Són requisits indispensables per a les lleis,
però no són lleis.
Les normes les aproven organismes de normalització,
així que si una altra organització proposa una sèrie d'orientacions,
això no són normes.
A escala internacional, els organismes de normalització són l'ISO
(Organització Internacional per a la Normalització),
la CEI (Comissió Electrotècnica Internacional)
i l'agència de la ONU UIT
(Unió Internacional de Telecomunicacions).
A escala europea, els organismes de normalització europeus
són el CEN (Comitè Europeu de Normalització),
el CENELEC (Comitè Europeu de Normalització Electrotècnica)
i l'ETSI
(Institut Europeu d'Estandardització de les Telecomunicacions).
A escala nacional, tots els països tenen la seva agència de normalització,
així que podeu buscar l'organisme del vostre país.
M'agradaria parlar de les normes relacionades
amb l'accessibilitat als mitjans.
Començaré amb l'EN301 549,
que és una norma harmonitzada europea
que fixa els requisits d'accessibilitat
per als productes i serveis TIC.
Es va elaborar com a resposta
a una petició de normalització de la Comissió,
per crear un mecanisme voluntari
que s'adaptés als requisits essencials
de la Directiva d'Accessibilitat Web.
La va crear el comitè tècnic "Factor Humà" de l'ETSI
i el grup de treball conjunt "eAccessibilitat"
del CEN-CENELEC-ETSI.
En la seva versió actualitzada de 2019 adopta les pautes WAG 2.1. del W3C
de contingut web, documents electrònics i software no-web,
com aplicacions mòbils.
El document considera que el deteriorament de capacitats
pot ser permanent, temporal o circumstancial,
i que qualsevol persona, amb independència
de les capacitats físiques cognitives i sensorials,
ha de poder localitzar, identificar i executar les funcions TIC
i accedir a la informació facilitada.
Això és perquè considera que l'ús hauria de ser possible
en les condicions següents:
sense visió,
amb visió limitada,
sense percepció del color,
sense audició,
amb audició limitada,
sense capacitat vocal,
amb manipulació o força limitada,
amb abast limitat,
amb capacitat cognitiva limitada,
que minimitzi els estímuls de convulsions per fotosensibilitat,
i que mantingui la privacitat de l'úsuari en tot moment.
El document fixa un llistat de requisits específics
que us convido a llegir.
Val la pena destacar que el document
es refereix a la subtitulació i a l'audiodescripció
com a alternatives necessàries per als mitjans basats en el temps.
Aquests mitjans es refereixen a obres digitals, d'àudio, de vídeo o cinema
que s'exposen en un període de temps.
Una altra norma relacionada és l'EN17161
"Disseny per a tothom. Accessibilitat amb un disseny per a tothom
"de productes, béns i serveis - Ampliant la diversitat d'usuaris".
La va desenvolupar el comitè tècnic conjunt 12 del CEN-CENELEC,
com a resposta a la petició de normalització de la Comissió Europea
per mitjà del Mandat 473.
Aquesta norma inclou requisits
que permeten que una organització dissenyi,
desenvolupi i subministri productes, béns i serveis
que siguin accessibles,
s'entenguin i s'utilitzin per la gamma més àmplia d'usuaris,
que inclouen les persones amb discapacitats.
L'ISO també ha desenvolupat una sèrie de normes sobre accessibilitat
com a part del Subcomitè 35 ISO/IEC JTC1:
ISO/IEC TS 200071-21 Tecnologia de la informació -
Accessib. component d'interfície d'usuari.
Part 21:
Orientació sobre audiodescripció.
És una especificació tècnica de 24 pàgines que descriu
com s'haurien de crear els tipus diferents d'audiodescripció.
Tracta aspectes com els estils de la narració,
els nivells d'importància
i com descriure sons i text importants que apareixen en pantalla.
L'orientació ofereix com descriure elements concrets
(objectes, personatges, marcs espaciotemporals, etc.).
ISO/IEC TS 200071-25:2017 Tecnologia de la informació -
Accessib. component d'interfície d'usuari.
Part 25: Orientació sobre l'audiopresentació de text en vídeos,
que inclouen subtítols i altres textos en pantalla.
Es tracta d'una especificació tècnica de 12 pàgines, publicada el 2017,
que orienta sobre com el text en pantalla (i els subtítols)
es poden transmetre auditivament.
Per resumir, és una norma d'audiosubtítols i audiotext.
ISO/IEC DIS 200071-23 Tecnologia de la informació –
Accessib. component d'interfície d'usuari.
Part 23: Sobre la presentació visual de l'audioinformació
(que inclou subtítols).
Es tracta d'una norma internacional de subtitulació
que no s'ocupa del procés de traducció.
S'ocupa del disseny visual dels subtítols
i de com la informació verbal i no verbal
(per exemple, efectes de so, elements paralingüístics,
música, emocions, silenci, etc.)
es trasllada als subtítols.
També recomana com identificar els parlants
i com avaluar la qualitat dels subtítols.
És molt important destacar que l'ISO ha unit forces
amb el grup de l'UIT especialitzat en accessibilitat als mitjans,
que s'anomena
Grup Relator Intersectorial sobre Mitjans Audiovisuals,
amb l'abreviatura IRG-AVA.
També voldria destacar un informe
de la UIT i de la Iniciativa Global per a les TIC inclusives
publicat el 2011, sobre "Fer la televisió accessible".
Tot i que s'ha evolucionat molt,
ofereix una visió àmplia sobre com el contingut audiovisual
es pot fer més accessible.
Per acabar, m'agradaria dir
que les normes sobre el llenguatge planer
s'estan desenvolupant,
relacionades amb els mitjans audiovisuals,
però això es tractarà en un altre vídeo.
Per ara, us recomano que investigueu
i intenteu buscar si hi ha alguna norma
sobre l'accessibilitat als mitjans
que s'hagi desenvolupat
a la vostra agència nacional de normalització.
Presentació preparada per Anna Matamala,
de la Universitat Autònoma de Barcelona.
Podeu posar-vos en contacte a Anna.matamala@uab.cat.
Imatges.
Font: pixabay.com, pixels.com.
Llicència: llicència Pixabay i llicència Pexels.
El projecte EASI ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social